## El president de la Generalitat, Carlos Mazón, presidix la presa de possessió dels nous consellers del Govern Valencià

*** El Ple del Consell se celebrarà després de la presa de possessió**

El president de la Generalitat, Carlos Mazón, presidirà la presa de possessió dels nous membres del Govern Valencià que tindrà lloc este dimarts, 26 de novembre, a les 09:30 hores, en el Saló de Corts del Palau de la Generalitat.

- Els mitjans de comunicació acreditats podran seguir l’acte institucional des de la sala de premsa del Palau de Castellfort.

- Només els mitjans gràfics degudament acreditats podran prendre fotografies des de la tarima habilitada en el Saló de Corts.

- L’accés al Saló de Corts es farà a les 09.15 hores. Es prega puntualitat.

- El senyal institucional pool de televisió serà proporcionada per À Punt a través de <https://pool.apuntmedia.es/presa-possessio-nous-consellers>.

- L’acte es retransmetrà pel canal de la Generalitat en YouTube i els seus comptes en xarxes socials

- Recordem que no està permés l’accés al pati gòtic del Palau de la Generalitat en finalitzar l’acte.  
   
A continuació, a les 11:00 hores, se celebrarà el primer Ple amb la nova composició del Consell.

- Només els mitjans gràfics degudament acreditats podran prendre imatges i fotografies a l’inici de la reunió.

Les persones que no disposen d’acreditació permanent han d’enviar un correu electrònic a **dgrinformatives@gva.es** des del correu corporatiu del mitjà de comunicació per al qual treballen, abans de les **14 HORES del DILLUNS 25 de novembre**, en el qual sol·liciten una acreditació puntual per a la cobertura de la presa de possessió, i aportant nom i cognoms, DNI, mitjà per al qual treballen i funcions.

Fecha: 25/11/2024